Ալեքսանդր Տրոշիչև

Ալեքսանդր Ալեքսանդրովիչ Տրոշիչև (, ), խորհրդային նկարիչ և գրաֆիկ, Լենինգրադի նկարիչների միության անդամ։

Կենսագրություն 
Ալեքսանդր Տրոշիչևը ծնվել է 1908 թվականի մարտի 25-ին Վոլոգդայի նահանգի Վոսկրեսենսկի գյուղում։ Ապագա նկարչի մանկական տարիները անցել են պապիկի գյուղացիական ընտանիքում։ 1922 թվականին Ալեքսանդր Տրոշիչևը ընդունվել է Լենինգրադի Մ. Լոմոնոսովի անվան ճենապակու գործարանի առընթեր կերամիկական դպրոց։ Ավարտելուց հետո աշխատել է որպես ճենապակու նկարիչ։

1928 թվականին ընդունվել է Լենինգրադի ՎԽՈՒՏԵԻՆ-ի գեղարվեստի ֆակուլտետ։ Սովորել է Դմիտրի Կարդովսկու, Իսահակ Բրոդսկու մոտ։ 1936 թվականին ավարտել է ինստիտուտը պրոֆեսոր Բրոդսկու արվեստանոցում՝ նկարչի որակավորման շնորհմամբ։ Դիպլոմային աշխատանքը եղել է «Առավոտ» նկարը։

Ինստիտուտն ավարտելուց հետո դասավանդել է Համառուսաստանյան գեղարվեստի ակադեմիային առընթեր գեղարվեստի միջնակարգ դպրոցում։ Հայրենական մեծ պատերազմի սկսվելուց հետո կամավոր մեկնել է ռազմաճակատ։ 2-րդ հարվածային բանակի կազմում անցել է Նևայից մինչև Էլբա։ Կռվել է Լենինգրադի ճակատում, Արևելյան Պրուսիայում, Պոմերանիայում։ Ստացել է լեյտենանտի աստիճան, պարգևատրվել է «Կարմիր աստղի» շքանշանով, «Լենինգրադի պաշտպանության համար» մեդալով։ Նկարել է «Բուդապեշտի համար մարտերում» (), «Դանուբյան նավատորմը Վիեննայի ազատագրման ժամանակ» () կտավները, ստեղծել է Հայրենական մեծ պատերազմին նվիրված գուաշով նկարների շարք։

Զորացրվելուց հետո դասավանդել է Լենինգրադի Իլյա Ռեպինի անվան գեղանկարչության, քանդակագործության և ճարտարապետության ինստիտուտում՝ մանկավարժական աշխատանքը համատեղելով ստեղծագործական և հասարակական գործունեության հետ։ Մասնակցել է ցուցահանդեսների 1936 թվականից, ստեղծել է ժանրային նկարներ, բնանկարներ, նատյուրմորտներ։ Նրա հեղինակած հայտնի աշխատանքներից են՝ «Նավաստիները Բուդապեշտի համար մարտերում» (, 1951, նկարիչ Ա. Եֆիմովի հետ համատեղ, Կենտրոնական ռազմածովային թանգարան), «Լենինգրադ։ 7 նոյեմբերի» (1956), «Նատյուրմորտ։ Աշուն» (1958), «Տոնական օրը Նևայի ափին» (, 1960) և այլն։

Ալեքսանդր Տրոշիչևը մահացել է 1984 թվականին Լենինգրադում։ Նրա ստեղծագործությունները գտնվում են թանգարաններում և մասնավոր հավաքածուներում Ռուսաստանում, ԱՄՆ-ում, Իտալիայում, Մեծ Բրիտանիայում և այլ երկրներում։

Ցուցահանդեսներ

Ծանոթագրություններ

Աղբյուրներ 

 Выставка произведений ленинградских художников 1951 года. Каталог. — Л: Лениздат, 1951. — с.20.
 Осенняя выставка произведений ленинградских художников. 1956 года. Каталог. — Л: Ленинградский художник, 1958. — с.24.
 Осенняя выставка произведений ленинградских художников 1958 года. Каталог. — Л: Художник РСФСР, 1959. — с.27.
 Выставка произведений ленинградских художников 1960 года. Каталог. — Л: Художник РСФСР, 1961. — с.43.
 Каталог выставки произведений ленинградских художников — земляков вологодчины. — Л: ЛОСХ РСФСР, 1969.
 Справочник членов Союза художников СССР. Том 2. — М: Советский художник, 1979. — с.447.
 Справочник членов Ленинградской организации Союза художников РСФСР. — Л: Художник РСФСР, 1972. — с.55.
 Matthew Cullerne Bown. A Dictionary of Twentieth Century Russian And Soviet Painters. 1900 — 1980s. — London: Izomar Limited, 1998.
 Иванов С. В. Неизвестный соцреализм. Ленинградская школа. — Санкт-Петербург: НП-Принт, 2007. — с.15, 360, 383, 384, 386—388, 396, 398, 404. ISBN 5-901724-21-6, ISBN 978-5-901724-21-7.
 Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — Санкт Петербург: «Первоцвет», 2007. — с.43.

Սանկտ Պետերբուրգի նկարիչների միության անդամներ
Խորհրդային նկարիչներ
Ռուս նկարիչներ
20-րդ դարի ռուս նկարիչներ
Ռուս գրաֆիկներ
ԽՍՀՄ նկարիչների միության անդամներ
Հայրենական մեծ պատերազմի մասնակիցներ
Կարմիր աստղի շքանշանի ասպետներ